Document ID: 31978L0665

Komisjoni direktiiv,
14. juuli 1978,
millega kohandatakse tehnika arenguga nõukogu direktiivi 70/220/EMÜ ottomootoriga mootorsõidukite heitgaaside tekitatud õhusaaste vastu võetavaid meetmeid käsitlevate liikmesriikide õigusaktide ühtlustamise kohta
(78/665/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut;
võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta [1], viimati muudetud ühinemisaktiga, eriti selle artikleid 11, 12 ja 13;
võttes arvesse nõukogu 20. märtsi 1970. aasta direktiivi 70/220/EMÜ ottomootoriga mootorsõidukite heitgaaside tekitatud õhusaaste vastu võetavaid meetmeid käsitlevate liikmesriikide õigusaktide ühtlustamise kohta [2], viimati muudetud ühinemisaktiga, eriti selle artiklit 5,
ning arvestades, et:
22. novembril 1973. aastal vastu võetud Euroopa Ühenduse keskkonnakaitset käsitlevas esimeses tegevusprogrammis kutsuti ühendust üles võtma arvesse viimaseid teadusalaseid saavutusi sädesüütemootorite heitgaasidest tekkiva õhusaaste vastu ning vastavalt muutma eelnevalt vastuvõetud direktiive;
direktiiviga 70/220/EMÜ sätestati mootorsõidukite sädesüütemootoritest eralduvate süsinikmonooksiidi ja põlemata süsivesinike piirväärtused; neid piirväärtusi vähendati esialgu nõukogu 28. mai 1974. aasta direktiiviga 74/290/EMÜ [3] ning komisjoni 30. novembri 1976. aasta direktiiviga 77/102/EMÜ [4] lisati lämmastikoksiidi piirväärtused;
inimeste tervise ja keskkonna kaitsmist puudutavad nõuded eeldavad nimetatud piirväärtuste vähendamist veelgi; tehnika areng mootoriehituses võimaldab piirväärtusi vähendada nii, et see ei ohustata ühenduse poliitika eesmärke teistes valdkondades, eelkõige energia mõistliku kasutamise osas;
käesolevas direktiivis sätestatud meetmed on kooskõlas mootorsõidukite kaubanduse tehniliste tõkete kõrvaldamist käsitlevate direktiivide tehnika arenguga kohandamise komitee seisukohaga,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 70/220/EMÜ, muudetud direktiividega 74/290/EMÜ ja 77/102/EMÜ, I, II, III, V ja VII lisa muudetakse vastavalt käesoleva direktiivi lisale.
Artikkel 2
1. 1. aprillist 1979 ei või ükski liikmesriik mootorite heitgaaside õhusaastega seotud põhjustel:
- keelduda sõidukitüübile EMÜ tüübikinnituse andmisest, direktiivi 70/156/EMÜ artikli 10 lõike 1 viimases taandes nimetatud dokumendi väljastamisest ega siseriikliku tüübikinnituse andmisest ega
- keelata mootorsõidukite kasutuselevõtmist,
kui selle mootorsõidukitüübi või nende sõidukite heitgaasid on vastavuses käesoleva direktiiviga muudetud direktiivi 70/220/EMÜ sätetega.
2. Alates 1. oktoobrist 1979 liikmesriigid:
- ei tohi enam anda välja direktiivi 70/156/EMÜ artikli 10 lõike 1 teises taandes ettenähtud dokumenti mootorsõidukitüübile, mille heitgaaside tase ei vasta käesoleva direktiiviga muudetud direktiivi 70/220/EMÜ nõuetele;
- võivad keelduda siseriikliku tüübikinnituse andmisest mootorsõidukitüübile, mille heitgaaside tase ei vasta käesoleva direktiiviga muudetud direktiivi 70/220/EMÜ nõuetele;
3. Alates 1. oktoobrist 1981 võivad liikmesriigid keelata selliste mootorsõidukite kasutuselevõtmist, mille heitgaaside tase ei vasta käesoleva direktiiviga muudetud direktiivi 70/220/EMÜ nõuetele.
4. Liikmesriigid jõustavad käesoleva direktiivi täitmiseks vajalikud õigusnormid enne 1. jaanuari 1979. Liikmesriigid teatavad sellest viivitamata komisjonile.
Artikkel 3
Käesolev direktiiv on adresseeritud liikmesriikidele.
Brüssel, 14. juuli 1978

Labels: 7
8
15
20